<classify> SASA ni jino kwa jino. Ndivyo unavyoweza kusema baada ya Mwenyekiti wa Chama cha Demokrasia na Maendeleo Chadema, Freeman Mbowe, kuituhumu Tume ya Taifa ya Uchaguzi NEC, kabla Mkurugenzi wa tume hiyo, Ramadhan Kailima kujibu mapigo. Kailima, jana alijibu tuhuma zilizotolewa na Chadema dhidi ya ya NEC kuwa itaendelea kuzingatia sheria, kanuni, maadili na taratibu mbalimbali wakati wa kuendesha chaguzi nchini. Wakati NEC ikitoa msimamo huo, Chadema imepinga ikidai kuwa tume hiyo imepoteza weledi na haina uwezo wa kusimamia tena chaguzi Akizungumza na waandishi wa habari jana jijini Dar es Salaam, kuhusu tuhuma ambazo NEC ilielekezewa na Mwenyekiti wa Chadema, kuwa haikutoa ushirikiano kwa chama hicho na ilikiuka sheria na taratibu za uchaguzi wakati wa uchaguzi mdogo wa wabunge na madiwani uliofanyika Februari 17, Kailima alisema NEC haijibu malalamiko kwa kuzingatia matakwa ya mtu bali matakwa ya katiba, sheria, kanuni na maadili ya uchaguzi. Ni kwamba, shutuma na malalamiko yaliyotolewa na Mbowe yametusikitisha kwa sababu mbali na kumjibu kwa barua, tuliongea naye kwa njia ya simu. Haya madai kwamba tume haikuyajibu malalamiko yao siyo kweli, ni upotoshaji wa hali ya juu ambao haupaswi kufanywa na kiongozi kama yeye, alisema Kailima. Alisema kanuni, sheria, maelekezo na maadili ya uchaguzi yameweka utararatibu wa kushughulikia malalamiko na changamoto mbalimbali zinazojitokeza wakati wa uchaguzi, uteuzi na wakati wa kipindi cha kampeni ambapo malalamiko yote hushughulikiwa na kamati za maadili zilizo maeneo ya uchaguzi kuanzia ngazi ya kata, jimbo na rufaa. Kwa masikitiko, Chadema walitekeleza hatua moja tu katika vipengele hivyo wakati wa uchaguzi, kipengele walichotekeleza ni pale baadhi ya ...  <topic>: kitaifa 